ชานน สันตินธรกุล

ชานน สันตินธรกุล (เกิด 6 มิถุนายน พ.ศ. 2539) ชื่อเล่น นน และเป็นที่รู้จักในชื่อย่อ นนกุล เป็นนักแสดงชายชาวไทย มีผลงานการแสดงทั้งภาพยนตร์ ซีรีส์ และละคร เขามีชื่อเสียงจากภาพยนตร์เรื่อง ฉลาดเกมส์โกง (2560) จากผลงานดังกล่าวทำให้เขาได้รับรางวัลพระราชทานพระสุรัสวดี, รางวัลภาพยนตร์แห่งชาติ สุพรรณหงส์ และรางวัลภาพยนตร์ไทย ชมรมวิจารณ์บันเทิง สาขานักแสดงนำชายยอดเยี่ยมประจำปีนั้น นอกจากนี้เขายังมีผลงานการแสดงซีรีส์จีน เป็นอนุกรรมการขับเคลื่อนและพัฒนาซอฟต์พาวเวอร์ด้านภาพยนตร์ และยังเป็นรองนายกคนที่ 1 ของสมาคมนักแสดง (ประเทศไทย)

 ประวัติ 
ชานนเกิดเมื่อวันที่ 6 มิถุนายน พ.ศ. 2539 เป็นบุตรคนที่สองจากทั้งหมดสามคนของปรีชา กับเพ็กแฮ สันตินธรกุล มารดาของเขามีพื้นเพมาจากจังหวัดสงขลา ชานนมีพี่สาวชื่อเพ็ญพิชชา (ชื่อเล่น ลูกน้ำ) และน้องสาวชื่อพิชชาธร (ชื่อเล่น นุ่น) ซึ่งน้องสาวเป็นนักแสดงเช่นเดียวกัน ชานนกล่าวว่า ตนเองเป็นคนที่ดื้อที่สุดของบ้าน แต่ก็มีมารดาคอยเอาใจใส่อย่างใกล้ชิดอยู่เสมอ

ชานนสำเร็จการศึกษาระดับประถมศึกษาและมัธยมศึกษาจากโรงเรียนกรุงเทพคริสเตียนวิทยาลัย และสำเร็จการศึกษาศิลปศาสตรบัณฑิต สาขาวิชาการผลิตภาพยนตร์ (หลักสูตรนานาชาติ) วิทยาลัยนานาชาติ มหาวิทยาลัยมหิดล ใน พ.ศ. 2561 และวางแผนที่จะศึกษาต่อในประเทศจีน หรือสหรัฐ

 การทำงาน 
ชานนได้รับการชักชวนไปถ่ายแบบลงนิตยสารขณะกำลังศึกษาระดับชั้นมัธยมศึกษาปีที่ 5 หรือเมื่ออายุราว 16-17 ปี ซึ่งเขาเองมองว่าเป็นการ "จับพลัดจับผลูมาก ๆ" แต่ก็เป็นโอกาสอันดีที่จะสร้างรายได้ด้วยตนเอง เมื่อเขาทำการทดสอบบทบาทก็พบว่าตนใช้การทดสอบมากครั้งกว่านักแสดงคนอื่น จึงเรียนการแสดงเพิ่มเติม หลังจากนั้นราวเจ็ดถึงแปดเดือน เขารับงานแสดงภาพยนตร์สั้นเรื่อง "Patcha is sexy" ภายใต้การกำกับของนวพล ธำรงรัตนฤทธิ์ และโดดเด่นมากขึ้นจากการรับบท เน็ท ในซีรีส์ ฮอร์โมนส์ วัยว้าวุ่น ถดูกาล 3 และเขายังติด 1 ใน 50 หนุ่มคลีโอ 2015

สำหรับผลงานสร้างชื่อเสียงให้กับชานนคือ ภาพยนตร์เรื่อง ฉลาดเกมส์โกง ในบทบาท "แบงค์" ซึ่งทำรายได้ทั่วโลกมากกว่าพันล้านบาท โดยเฉพาะในประเทศจีน หลังจากนั้นชานนร่วมแสดงในซีรีส์จีนเรื่อง ในสายลมที่พัดผ่าน (Blowing in the Wind) ซึ่งต้องทำงานผ่านล่าม มีความยากเพราะต้องอ่านและท่องบทเป็นภาษาจีน โดยเขาอ้างว่าต้องท่องบทถึง 400 รอบจึงจะจำได้ หลังจากหมดสัญญานาดาวบางกอก ชานนจึงออกมาเป็นนักแสดงอิสระ

 ชีวิตส่วนตัว 
ชานนนับถือศาสนาคริสต์นิกายโปรเตสแตนต์ ชานนกล่าวว่าเดิมตนเป็นค่อยไม่ค่อยพิถีพิถันในการแต่งกายเท่าไร และไม่ชอบการถ่ายรูปนัก เขาชื่นชอบการออกกำลังกาย ปกติเขาจะเป็นคนพูดน้อย แต่หากสนิทด้วยแล้วก็จะพูดคุยมากขึ้น เขากล่าวถึงตัวตนของเขาว่าเป็นคนจริงจังและคาดหวังกับเป้าหมาย แต่ไม่ใช่คนใจร้อน และกล่าวว่าตนเป็นคนเก็บตัว (introvert) เมื่อชานนยังศึกษาอยู่ในระดับประถมศึกษาเขามีความฝันที่จะเป็นนักเขียนการ์ตูน เขาเคยส่งการ์ตูนไปสำนักพิมพ์วิบูลย์กิจ แต่ไม่ได้รับการตอบรับ จึงล้มเลิกความตั้งใจไป ต่อมาเมื่ออยู่ระดับมัธยมศึกษาช่วงที่เขาเป็นนักเรียนแลกเปลี่ยนในสหรัฐหนึ่งปี เขามีความใฝ่ฝันที่จะเป็นนักอเมริกันฟุตบอล แต่ถูกทางบ้านทัดทานด้วยมองว่ากีฬานี้อันตราย รวมทั้งเคยอยากเป็นผู้พิพากษา ชานนไม่เคยสนใจอาชีพนักแสดงมาก่อน เพราะไม่มั่นใจในบุคลิกและการแสดงของตัวเอง เมื่อเรียนระดับประถมศึกษา เขาเป็นเพียงนักแสดงตัวประกอบของละครเวทีที่โรงเรียน ครั้นเมื่อมีโอกาสในวงการบันเทิงจึงหันเหความฝันมาเป็นนักแสดง ด้วยมีใจรักในอาชีพนี้ รวมทั้งยังปรารถนาว่าตนอยากเป็นนักแสดงที่ประสบความสำเร็จ ทั้งฝีมือ ชื่อเสียง และรายได้ ใน พ.ศ. 2560 ชานนให้สัมภาษณ์กับ เดอะสแตนดาร์ด ว่า ตนเข้าเรียนการแสดงไม่ต่ำกว่า 20 ครั้ง เพื่อพัฒนาทักษะการแสดง ทั้งเพิ่มเติมการเรียนการร้องและการเต้น ซึ่งตนมองว่ามีผลต่อการแสดงอย่างมาก

ชานนชื่นชอบกีฬาที่ไม่ต้องใช้อุปกรณ์ เช่น วิ่ง ว่ายน้ำ เวทเทรนนิง และเคยเล่นอเมริกันฟุตบอล รวมทั้งมีทักษะในการใช้ธนู แต่เขาไม่ถนัดการเล่นฟุตบอลและบาสเกตบอล ชานนและเพื่อนนักแสดงจากโปรเจกต์เอสซีรีส์ ได้แก่ นรีกุล เกตุประภากร กัญญาวีร์ สองเมือง และกฤษณภูมิ พิบูลสงคราม เข้าร่วมการแข่งขันยิงธนูชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ซึ่งชานนแข่งขันประเภทคันธนูโค้งกลับระดับอุดมศึกษาชาย ทำได้ 120 คะแนน อยู่อันดับที่ 18 ไม่ผ่านเข้ารอบ นอกจากภาษาไทย ชานนใช้ภาษาอังกฤษได้ โดยทบทวนและฝึกฝนจากการเขียนในอินสตาแกรมหรือช่องยูทูบส่วนตัว และกำลังเรียนภาษาจีนกลางเพิ่มเติม โดยให้เหตุผลว่า "สำหรับผมภาษามันสำคัญกว่าแอคติ้งอีกนะ เพราะถ้าได้ภาษาในงานอินเตอร์ก็ถือว่าเป็นแอคติ้งอย่างหนึ่ง และมันไม่ใช่แค่งาน ผมถือว่ามันเป็นโอกาสหลาย ๆ อย่างในชีวิต"

ชานนเคยผ่าตัดเข่าเพราะเอ็นคู่หน้าขาด ใช้เวลารักษาถึงหนึ่งปี ต่อมา พ.ศ. 2561 ชานนผ่าตัดกล้ามเนื้อตาอ่อนแรงที่ประเทศเกาหลีใต้ด้วยการเย็บ เพื่อแก้ปัญหากล้ามเนื้อตา และปัญหาเกี่ยวกับชั้นตาที่ไม่ชัดสำหรับงานภาพนิ่งและงานนำเสนอสินค้า และยังกล่าวอีกว่าในอนาคตอาจผ่าตัดตาสองชั้นถาวรอีกครั้ง นอกจากนี้เขายังสนใจการผ่าตัดกระดูกเพื่อเพิ่มความสูง

 ผลงาน 
 ภาพยนตร์ 
 ปี  เรื่อง  บทบาท หมายเหตุ 2560 ฉลาดเกมส์โกง ธนพนธ์ วิริยะกุล (แบงค์)  2562 มิสเตอร์ดื้อ กันท่าเหรียญทอง  ดื้อ  2565 บุพเพสันนิวาส 2 เสด็จในกรม 2567ช.พ.๑ สมรภูมิคืนชีพเมฆวัยสตาร์ท น็อนสต็อป Start It Upเจีย

 ละคร 
 ปี พ.ศ. เรื่อง  บทบาท 2557ฮอร์โมนส์ วัยว้าวุ่นเอกภพ สัจจะตันติธรรม (เน็ท) 2559เราเกิดในรัชกาลที่ ๙ เดอะซีรีส์สมพงษ์ (แม็ค) 2560 โปรเจกต์ เอส เดอะซีรีส์ ตอนปิ้ว! ยิงปิ๊งเธอ อาชวิน (แอร์โรว์) 2562 Bangkok รัก Stories 2 ตอน เรื่องที่ขอจากฟ้า ตี้ 256446 วันฉันจะพังงานวิวาห์ กรณ์เล่ห์แค้นวี 256523:23 สัญญา สัญญาณวินทร์ ฝัน-กล้า-บ้า-ดัง ปืน 2566หอมกลิ่นความรัก จอม หารักด้วยใจเธอ เชน2567 ร้อยเล่มเกมส์ออฟฟิศทิวา ภัครไพศาล (เมษ) ทริปซ่อนชู้ วิศณุ จำจนตาย ธีภพ2568Mouse The Seriesพชรวิชญ์

 ซีรีส์ต่างประเทศ 

|  rowspan="2" | 2562     
| Blowing in the windBlowing in the Wind ฐานข้อมูลซีรีส์ต่างประเทศ     
|  強風吹拂		   
|    Chen Yi Lu 
| -
|-
| Dive  Dive ฐานข้อมูลซีรีส์ต่างประเทศ 
|  撲通撲通的青春                
|    Wei Te
| -
|-
|  rowspan="1" | 2563     
| One Second ChampionOne Second Champion ฐานข้อมูลซีรีส์ต่างประเทศ 
|   一秒拳王                
|    Joe 
| -
|- 
|}

 ภาพยนตร์สั้น 
 ปี  เรื่อง  บทบาท2557 Patcha is sexy สราวุธ รักต้องแชร์ อาร์ต 2558 ดงผีป่า ปืน2559 นี่ไบรท์ไง จำไม่ได้หรอ? รุ่นพี่ เกม · ชีวิต · แอดมิชชั่น เต้ย 2560 Friend Day The Series – เพื่อนกันไม่ต้องสงสัย นน

 เพลง 
+  ปี เพลง                                            หมายเหตุ2562MIDNIGHT SNACK2563Won't Tell You2565WannabeOst. Wannabe ฝัน กล้า บ้า ดังToxicF*CK Being Your Son ไม่อยากเป็นลูกมึงแล้วปืน-ปันนน ชานน & นุ่น พิชชาธร

 มิวสิกวิดีโอ 
+ปีเพลง                                           ศิลปิน            2560 "ใครคนนั้น" พลพล พลกองเส็ง และลาบานูน2562 "MIDNIGHT SNACK" ชานน สันตินธรกุล                      2563 "Won't Tell You"  2563 "อีกนานไหม" หนุ่ม กะลา2564 "เธอคนนี้ใช่ไหม (Finally)" วริศรา จิตปรีดากุล ร่วมกับกฤษฏิ์พล พงศ์จิณณธรรม

 รางวัล 
 ปี รางวัล สาขา ผล ผลงานที่เข้าชิง2560 รางวัลพระราชทานพระสุรัสวดี นักแสดงนำชายยอดเยี่ยม  ฉลาดเกมส์โกง รางวัลภาพยนตร์แห่งชาติ สุพรรณหงส์ นักแสดงนำชายยอดเยี่ยม  รางวัลภาพยนตร์ไทย ชมรมวิจารณ์บันเทิง นักแสดงนำชายยอดเยี่ยม  รางวัลสมาคมผู้กำกับภาพยนตร์ไทย นักแสดงนำชายยอดเยี่ยม 2561 ชิกสไตล์อะวอดส์ 2018 (Chic style Awards 2018) นักแสดงนำชาย  รางวัลชมรมสร้างสรรค์และพัฒนาเยาวชนแห่งประเทศไทย เยาวชนต้นแบบสาขานักร้อง นักแสดง   อีทีไทแลนด์อะวอดส์ (ET THAILAND AWARDS) เยาวชนต้นแบบสาขานักร้อง นักแสดง   2563 เอเชียนเทเลวิชันอะวอดส์ (Asian Television Awards) นักแสดงนำชายยอดเยี่ยม  แบงคอกรักสตอรี่ส ตอน เรื่องที่ขอจากฟ้า2565รางวัลนาฏราช ครั้งที่ 13นักแสดงนำชายยอดเยี่ยม (ประเภทแพลตฟอร์มออนไลน์)เล่ห์แค้น 2566 รางวัลกินรีทอง มหาชน ครั้งที่ 8 นักแสดงนำชายซีรีส์ยอดเยี่ยมแห่งปี คมชัดลึก อวอร์ด ครั้งที่ 19นักแสดงสมทบยอดเยี่ยม (ประเภทภาพยนตร์ไทยยอดเยี่ยม)บุพเพสันนิวาส 22567คมชัดลึก อวอร์ด ครั้งที่ 20นักแสดงนำชายยอดเยี่ยม (ประเภทละครโทรทัศน์-ซีรีส์ยอดเยี่ยม)หอมกลิ่นความรัก2568รางวัลนาฏราช ครั้งที่ 16นักแสดงนำชายยอดเยี่ยม (ประเภทแพลตฟอร์มออนไลน์)Remember จำจนตายMaya TV Awards 2025คู่ขวัญแห่งปี (ร่วมกับ ทักษอร ภักดิ์สุขเจริญ)2569The Viral Hits Awards 2025นักแสดงนำชายยอดเยี่ยมแห่งปี

 อ้างอิง 

 แหล่งข้อมูลอื่น 


หมวดหมู่:นักแสดงชายชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากวิทยาลัยนานาชาติ มหาวิทยาลัยมหิดล
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์